text: Se billederne: Prins Henrik besøger egen soloudstilling
  31 juli 2015 kl. 07.30
  Se de kongelige og Ghita Nørby på Augustiana på Als.
  Det var en stor dag på kunstcentret Augustiana torsdag. Siden maj har de haft Danmarks første soloudstilling af Prinsgemalen, og i går fik de så besøg af kunstneren selv, der sammen med skuespillerinden Ghita Nørby læste op fra sin digtsamling.
  I forbindelse med digtoplæsningen fik regentparret også mulighed for at se nærmere på udstillingen.
  Udstillingen består af både malerier og skulpturer, og kan ses til og med d. 23. august.
  Regentparret holder i disse dage sommerferie på Gråsten Slot.
  